ᱵᱷᱩᱴᱟᱱ

ᱵᱷᱩᱴᱟᱱ (/buːˈtɑːn/; འབྲུག་ཡུལ་ Druk Yul), officially the Kingdom of Bhutan (འབྲུག་རྒྱལ་ཁབ་ Druk Gyal Khap) ᱫᱚ ᱠᱚᱧᱮ ᱮᱥᱤᱭᱟ ᱨᱮᱱᱟᱜ ᱢᱤᱫᱴᱮᱱ ᱫᱤᱥᱟᱹᱢ ᱠᱟᱱᱟ᱾ ᱵᱷᱩᱴᱟᱱ ᱨᱮᱱ ᱢᱟᱹᱱᱢᱤ ᱠᱩ ᱫᱚ ᱡᱚᱝᱠᱷᱟ ᱜᱚᱜᱚ ᱟᱲᱟᱝᱛᱮ ᱟᱹᱠᱩᱣᱟᱜ ᱫᱤᱥᱟᱹᱢ ᱫᱚ 'ᱫᱨᱩᱠ ᱤᱭᱩᱞ' ᱥᱮ 'ᱴᱷᱮᱨ ᱰᱨᱟᱜᱚᱱ ᱨᱮᱱᱟᱜ ᱫᱤᱥᱟᱹᱢ' ᱠᱩ ᱢᱮᱛᱟᱜᱼᱟ᱾ ᱵᱷᱩᱴᱟᱱ ᱫᱚ ᱥᱟᱨᱠ ᱫᱤᱥᱟᱹᱢ ᱨᱮᱱᱟᱜ ᱢᱤᱫᱴᱮᱱ ᱫᱤᱥᱟᱹᱢ ᱠᱟᱱᱟ᱾ ᱱᱚᱣᱟ ᱫᱤᱥᱟᱹᱢ ᱨᱮᱱᱟᱜ ᱨᱟᱡᱽᱜᱟᱲ ᱫᱚ ᱛᱷᱤᱢᱯᱩ ᱠᱩ ᱢᱮᱛᱟᱜᱼᱟ᱾

 ᱧᱩᱛᱩᱢ 
ᱵᱷᱩᱴᱟᱱ ᱨᱮᱱᱟᱜ ᱧᱩᱛᱩᱢ ᱫᱚ ᱥᱚᱝᱥᱠᱨᱤᱛ ᱟᱹᱲᱟᱹ 'ᱵᱷᱩ ᱩᱛᱛᱷᱟᱱ' ᱠᱷᱚᱱ ᱦᱮᱡᱠᱟᱱᱟ᱾ ᱡᱟᱸᱦᱟᱸ ᱨᱮᱱᱟᱜ ᱢᱟᱱᱮ ᱫᱚ ᱦᱩᱭᱩᱜ ᱠᱟᱱᱟ ᱩᱥᱩᱞ ᱚᱛ ᱥᱮ ᱦᱟᱥᱟ᱾ ᱟᱨᱦᱚᱸ ᱵᱟᱰᱟᱭᱚᱜᱼᱟ ᱡᱮ ᱵᱷᱳᱴᱥ-ᱟᱱᱛ ᱟᱹᱲᱟᱹ ᱠᱷᱚᱱ ᱵᱷᱩᱴᱟᱱ ᱧᱩᱛᱩᱢ ᱦᱮᱡᱠᱟᱱᱟ᱾ ᱡᱟᱸᱦᱟᱸ ᱨᱮᱱᱟᱜ ᱢᱟᱱᱮ ᱫᱚ ᱦᱩᱭᱩᱜ ᱠᱟᱱᱟ ᱛᱤᱵᱵᱚᱛ ᱨᱮᱱᱟᱜ ᱢᱩᱪᱟᱹᱫ ᱥᱤᱢᱱᱟ᱾ ᱟᱨ ᱥᱟᱹᱨᱤᱜᱮ ᱛᱤᱵᱵᱚᱛ ᱠᱚᱧᱮ ᱨᱮᱜᱮ ᱵᱷᱩᱴᱟᱱ ᱫᱤᱥᱟᱹᱢ ᱫᱚ ᱢᱮᱱᱧᱜᱼᱟ᱾

 ᱱᱟᱜᱟᱢ 
ᱡᱤᱥᱩᱣᱟᱜ ᱡᱟᱱᱟᱢ ᱞᱟᱦᱟᱨᱮ ᱒᱐᱐᱐ ᱥᱮᱨᱢᱟ ᱠᱷᱚᱱ ᱵᱷᱩᱴᱟᱱ ᱨᱮ ᱢᱟᱹᱱᱢᱤ ᱠᱩ ᱛᱟᱸᱦᱮᱸᱠᱟᱱᱟ᱾ ᱛᱚᱵᱮ ᱙ ᱥᱟᱭ ᱥᱮᱨᱢᱟ ᱠᱷᱚᱱ ᱡᱚᱠᱦᱚᱱ ᱵᱳᱫᱫᱷᱳ ᱫᱷᱚᱨᱚᱢ ᱯᱟᱨᱥᱟᱞ ᱫᱷᱩᱨᱟᱹᱣ ᱱᱟ ᱩᱱ ᱠᱷᱚᱡ ᱵᱷᱩᱴᱟᱱ ᱨᱮᱱᱟᱜ ᱧᱩᱛᱩᱢ ᱦᱚᱸ ᱯᱟᱥᱱᱟᱣᱱᱟ᱾ ᱵᱷᱩᱴᱟᱱ ᱨᱮᱫᱚ ᱟᱹᱰᱤ ᱞᱟᱦᱟ ᱠᱷᱚᱱᱜᱮ ᱨᱟᱡᱟ ᱨᱟᱹᱱᱤ ᱡᱩᱜᱽ ᱛᱟᱸᱦᱮ ᱠᱟᱱᱟ᱾ ᱑᱙᱐᱗ ᱥᱮᱨᱢᱟ ᱨᱮ ᱵᱷᱩᱴᱟᱱ ᱨᱮᱱ ᱨᱟᱡᱟ ᱥᱟᱶᱛᱮ ᱵᱨᱤᱴᱤᱥ ᱠᱳᱣᱟᱜ ᱪᱩᱠᱛᱤ ᱦᱩᱭᱞᱮᱱᱟ ᱟᱱᱟᱨᱮ ᱚᱞ ᱛᱟᱸᱦᱮ ᱠᱟᱱᱟ ᱡᱮ ᱵᱨᱤᱴᱤᱥ ᱥᱮ ᱵᱷᱟᱨᱚᱛ ᱵᱷᱩᱴᱟᱱ ᱪᱮᱛᱟᱱ ᱠᱷᱚᱵᱚᱨᱫᱟᱨᱤ ᱵᱟᱝ ᱛᱟᱸᱦᱮᱟ᱾ ᱤᱱᱟᱹ ᱛᱟᱭᱚᱢ ᱑᱙᱔᱗ ᱥᱮᱨᱢᱟ ᱨᱮ ᱵᱷᱟᱨᱚᱛ ᱯᱷᱩᱨᱜᱟᱹᱞ ᱧᱟᱢ ᱛᱟᱭᱚᱢ ᱵᱷᱩᱴᱟᱱᱟᱜ ᱯᱷᱩᱨᱜᱟᱹᱞ ᱨᱮᱱᱟᱜ ᱦᱚᱸ ᱥᱤᱠᱨᱤᱛᱤ ᱵᱷᱟᱨᱚᱛᱮ ᱮᱢ ᱠᱮᱫᱟ᱾ ᱤᱱᱟᱹ ᱛᱟᱭᱚᱢ ᱨᱟᱡᱽ ᱛᱚᱱᱛᱚᱨᱚ ᱜᱮ ᱟᱭᱢᱟ ᱫᱤᱱ ᱛᱟᱸᱦᱮᱸᱠᱟᱱᱟ ᱟᱫᱚ ᱒᱐᱐᱘ ᱥᱮᱨᱢᱟ ᱨᱮᱱᱟᱜ ᱑᱘ ᱡᱩᱞᱟᱭ ᱛᱟᱹᱨᱤᱠᱷ ᱨᱮ ᱵᱷᱩᱴᱟᱱ ᱨᱮᱱᱟᱜ ᱱᱟᱣᱟ ᱥᱚᱢᱵᱤᱫᱷᱟᱱ ᱦᱟᱛᱟᱣᱟ ᱱᱟ᱾ ᱟᱫᱚ ᱚᱝᱠᱟ ᱞᱮᱠᱟᱛᱮ ᱱᱮᱛᱚᱜ ᱫᱚ ᱵᱷᱩᱴᱟᱱ ᱨᱮ ᱥᱚᱝᱥᱚᱫᱤᱭᱳ ᱜᱚᱱᱚᱛᱚᱱᱛᱨᱚ ᱪᱟᱹᱞᱩ ᱟᱠᱟᱱᱟ᱾

 ᱚᱛᱱᱚ 
ᱵᱷᱩᱴᱟᱱ ᱨᱮᱱᱟᱜ ᱚᱛ ᱦᱟᱥᱟ ᱫᱚ ᱦᱩᱭᱩᱜ ᱠᱟᱱᱟ 38,394 km᱾ ᱟᱨ ᱨᱟᱡᱽᱜᱟᱲ ᱫᱚ ᱦᱩᱭᱩᱜ ᱠᱟᱱᱟ ᱛᱷᱤᱢᱯᱩ᱾ ᱵᱷᱤᱢᱟᱱ ᱨᱮᱫᱚ ᱵᱩᱨᱩ ᱜᱮ ᱡᱟᱹᱥᱛᱤ ᱢᱮᱱᱟᱜᱼᱟ᱾ ᱱᱚᱣᱟ ᱫᱤᱥᱟᱹᱢ ᱩᱛᱟᱹᱨ ᱥᱮᱡ ᱦᱤᱢᱟᱞᱚᱭ ᱵᱩᱨᱩᱢᱟᱞᱟ, ᱛᱟᱞᱟ ᱥᱮᱡ ᱪᱚᱯᱚᱫ ᱵᱩᱨᱩ, ᱠᱚᱧᱮ ᱥᱮᱡ ᱠᱤᱪᱷᱩ ᱥᱚᱢᱟᱱ ᱦᱟᱥᱟ ᱦᱚᱸ ᱢᱮᱱᱟᱜᱼᱟ᱾ ᱟᱫᱚ ᱵᱩᱨᱩ ᱪᱮᱛᱟᱱ ᱨᱮᱜᱮ ᱡᱟᱹᱥᱛᱤ ᱵᱷᱟᱜᱽ ᱢᱟᱹᱱᱢᱤ ᱫᱚ ᱠᱩ ᱛᱟᱸᱦᱮᱸᱱᱟ᱾ ᱫᱟᱸᱬᱟ ᱵᱟᱲᱟᱭ ᱞᱟᱹᱜᱤᱛ ᱱᱚᱣᱟ ᱫᱤᱥᱟᱹᱢ ᱨᱮᱱᱟᱜ weather ᱫᱚ ᱟᱹᱰᱤ ᱵᱷᱟᱜᱮᱭᱟ᱾ ᱚᱱᱟ ᱠᱟᱨᱚᱱ ᱛᱮ ᱱᱚᱣᱟ ᱫᱤᱥᱟᱹᱢ ᱫᱚ ᱮᱥᱤᱭᱟ ᱨᱮᱱᱟᱜ ᱥᱩᱭᱡᱟᱨᱞᱮᱱᱰ ᱦᱚᱸ ᱠᱚ ᱢᱮᱛᱟᱜᱼᱟ᱾

 ᱠᱟᱹᱣᱰᱤ ᱟᱹᱨᱤ 
ᱵᱷᱩᱴᱟᱱ ᱨᱮᱱᱟᱜ ᱠᱟᱹᱣᱰᱤ ᱟᱹᱨᱤ () ᱫᱚ ᱪᱟᱥ ᱵᱟᱥ, ᱵᱤᱨ ᱵᱩᱨᱩ, ᱫᱟᱬᱟᱱ ᱟᱨ ᱥᱤᱧᱚᱛ ᱛᱮ ᱫᱟᱜ ᱵᱤᱡᱽᱞᱤ ᱟᱠᱷᱨᱤᱧ ᱪᱮᱛᱟᱱ ᱨᱮ ᱴᱮᱦᱟᱸᱰ ᱟᱠᱟᱱᱟ᱾ ᱪᱟᱥ ᱵᱟᱥ ᱫᱚ ᱫᱤᱥᱚᱢ ᱨᱤᱱ ᱕᱕.᱔ ᱥᱟᱭᱠᱚᱲᱟ ᱦᱚᱲ ᱠᱚᱣᱟᱜ ᱟᱹᱥᱩᱞᱚᱜ ᱨᱮᱱᱟᱜ ᱢᱩᱬᱩᱛ ᱦᱚᱨᱟ ᱠᱟᱱᱟ᱾ ᱪᱟᱥ ᱠᱟᱹᱢᱤ ᱨᱮ ᱵᱟᱹᱲᱛᱤ ᱠᱟᱭᱛᱮ ᱱᱤᱡᱮ ᱟᱹᱥᱩᱞᱚᱜ ᱞᱟᱹᱜᱤᱫ ᱪᱟᱥ ᱟᱨ ᱜᱩᱯᱤ ᱥᱮᱞᱮᱫ ᱢᱮᱱᱟᱜᱼᱟ᱾ ᱛᱤ ᱛᱮᱭᱟᱜ ᱠᱟᱹᱢᱤ, ᱵᱤᱥᱮᱥ ᱠᱟᱭᱛᱮ ᱛᱮᱧ ᱟᱨ ᱚᱲᱟᱜ ᱵᱚᱸᱜᱟ ᱛᱷᱟᱱ ᱞᱟᱹᱜᱤᱫ ᱫᱷᱚᱨᱚᱢ ᱪᱤᱛᱟᱹᱨ ᱵᱮᱱᱟᱣ ᱫᱚ ᱢᱤᱫ ᱦᱩᱰᱤᱧ ᱜᱷᱟᱨᱚᱸᱡᱽ ᱠᱟᱹᱨᱜᱟᱲ ᱠᱟᱱᱟ᱾

ᱚᱛ ᱦᱟᱥᱟ ᱨᱮᱱᱟᱜ ᱟᱱᱟᱴ ᱟᱨ ᱵᱩᱨᱩ ᱫᱤᱥᱚᱢ ᱠᱷᱟᱹᱛᱤᱨ ᱥᱚᱲᱚᱠ ᱟᱨ ᱮᱴᱟᱜ ᱠᱟᱴᱷᱟᱢᱚ ᱵᱮᱱᱟᱣ ᱫᱚ ᱟᱹᱰᱤ ᱢᱩᱥᱠᱤᱞ ᱟᱨ ᱵᱟᱹᱲᱛᱤ ᱠᱷᱚᱨᱚᱪ ᱟᱱᱟᱜ ᱠᱟᱱᱟ᱾ ᱱᱚᱣᱟ ᱟᱨ ᱫᱚᱨᱭᱟ ᱥᱟᱶ ᱡᱚᱯᱲᱟᱣ ᱵᱟᱝ ᱛᱟᱦᱮᱸᱱ ᱠᱷᱟᱹᱛᱤᱨ, ᱵᱷᱩᱴᱟᱱ ᱫᱚ ᱡᱮᱜᱮᱛ ᱨᱮᱱᱟᱜ ᱮᱴᱟᱜ ᱫᱤᱥᱚᱢ ᱠᱚ ᱥᱟᱶ ᱵᱮᱯᱟᱨ ᱨᱮ ᱟᱱᱟᱴ ᱮ ᱥᱟᱢᱟᱝᱼᱟ᱾ ᱵᱷᱩᱴᱟᱱ ᱨᱮᱱᱟᱜ ᱠᱟᱹᱣᱰᱤ ᱟᱹᱨᱤ ᱫᱚ ᱡᱮᱜᱮᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱦᱩᱰᱤᱧ ᱠᱟᱹᱣᱰᱤ ᱟᱹᱨᱤ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱠᱟᱱᱟ, ᱢᱮᱱᱠᱷᱟᱱ ᱱᱟᱦᱟᱜ ᱥᱮᱨᱢᱟ ᱠᱚᱨᱮ ᱱᱚᱣᱟ ᱫᱚ ᱟᱹᱰᱤ ᱞᱚᱜᱚᱱ ᱦᱟᱨᱟ ᱟᱠᱟᱱᱟ᱾

ᱵᱷᱩᱴᱟᱱ ᱨᱮᱱᱟᱜ ᱠᱟᱹᱣᱰᱤ ᱫᱚ ᱧᱩᱞᱴᱨᱩᱢ (Ngultrum) ᱠᱟᱱᱟ, ᱡᱟᱦᱟᱸ ᱨᱮᱱᱟᱜ ᱜᱚᱱᱚᱝ ᱫᱚ ᱥᱤᱧᱚᱛᱤᱭᱟᱹ ᱴᱟᱠᱟ ᱥᱟᱶ ᱵᱟᱨᱟᱵᱟᱹᱨᱤ ᱜᱮᱭᱟ᱾ ᱥᱤᱧᱚᱛᱤᱭᱟᱹ ᱴᱟᱠᱟ ᱦᱚᱸ ᱫᱤᱥᱚᱢ ᱨᱮ ᱪᱚᱞᱚᱛ ᱢᱮᱱᱟᱜᱼᱟ᱾

 ᱥᱟᱹᱠᱷᱭᱟᱹᱛ 

 ᱟᱹᱨᱤᱪᱟᱹᱞᱤ 
ᱵᱷᱩᱴᱟᱱ ᱨᱮᱫᱚ ᱵᱳᱫᱫᱷᱳ ᱫᱷᱚᱨᱚᱢ ᱨᱮᱱ ᱢᱟᱹᱱᱢᱤ ᱜᱮ ᱠᱩ ᱡᱟᱹᱥᱛᱤᱭᱟ᱾ ᱛᱚᱵᱮ ᱮᱴᱟᱜ ᱫᱷᱚᱨᱚᱢ ᱨᱮᱱ ᱢᱟᱹᱱᱢᱤ ᱦᱚᱸ ᱱᱚᱸᱰᱮ ᱢᱮᱱᱟᱜ ᱠᱳᱭᱟ᱾ ᱟᱨ ᱠᱤᱪᱷᱩ ᱟᱹᱫᱤᱵᱟᱹᱥᱤ ᱠᱩ ᱦᱚᱸ ᱱᱚᱸᱰᱮ ᱢᱮᱱᱟᱜ ᱠᱳᱭᱟ᱾

 ᱟᱨᱦᱚᱸ ᱧᱮᱞᱢᱮ 

Index of Bhutan-related articles
Outline of Bhutan

ᱥᱟᱹᱠᱷᱭᱟᱹᱛ

 ᱵᱟᱨᱦᱮ ᱡᱚᱱᱚᱲ 

Bhutan.gov.bt  – Official Government Web Portal of Bhutan

Bhutan  Links at the National Library of Bhutan.
Bhutan profile, BBC News.
 Bhutan from UCB Libraries GovPubs.
 Bhutan, Encyclopædia Britannica entry.
 Bhutan at Curlie (based on DMOZ)
Wikimedia Atlas of Bhutan
 Key Development Forecasts for Bhutan from International Futures.

ᱛᱷᱚᱠ:ᱵᱷᱩᱴᱟᱱ
ᱛᱷᱚᱠ:ᱮᱛᱚᱢ ᱮᱥᱤᱭᱟ ᱨᱮᱱᱟᱜ ᱫᱤᱥᱚᱢ ᱠᱚ
ᱛᱷᱚᱠ:ᱮᱥᱤᱭᱟ ᱨᱮᱱᱟᱜ ᱫᱤᱥᱚᱢ ᱠᱚ